CELEX: 31992D0534
Language: el
Date: 1992-11-17 00:00:00
Title: 92/534/ΕΟΚ: Απόφαση της Επιτροπής της 17ης Νοεμβρίου 1992 για την έγκριση του προγράμματος 1993 για την κατανομή στα κράτη μέλη των πόρων που θα καταλογισθούν στο έτος προϋπολογισμού 1993, για την παροχή τροφίμων που προέρχονται από τα αποθέματα παρέμβασης στα πιο άπορα άτομα της Κοινότητας

Avis juridique important

|

31992D0534

92/534/ΕΟΚ: Απόφαση της Επιτροπής της 17ης Νοεμβρίου 1992 για την έγκριση του προγράμματος 1993 για την κατανομή στα κράτη μέλη των πόρων που θα καταλογισθούν στο έτος προϋπολογισμού 1993, για την παροχή τροφίμων που προέρχονται από τα αποθέματα παρέμβασης στα πιο άπορα άτομα της Κοινότητας  

Επίσημη Εφημερίδα αριθ. L 341 της 24/11/1992 σ. 0008 - 0009

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Νοεμβρίου 1992  για την έγκριση του προγράμματος 1993 για την κατανομή στα κράτη μέλη των πόρων, που θα καταλογισθούν στο έτος προϋπολογισμού 1993, για την παροχή τροφίμων που προέρχονται από τα αποθέματα παρέμβασης  στα πιο άπορα άτομα της Κοινότητας  (92/534/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στους απόρους της Κοινότητας (1),  τον κανονισμό (ΕΟΚ) αριθ. 3149/92 της Επιτροπής της 29ης Οκτωβρίου 1992 που καθορίζει τους λεπτομερείς κανόνες για την παροχή τροφίμων που προέρχονται από τα αποθέματα παρέμβασης στα πιο άπορα άτομα της Κοινότητας (2),  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και των ισοτιμιών, που εφαρμόζονται για τους σκοπούς της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ)  αριθ. 2205/90 (4), και ιδίως το άρθρο 2 παράγραφος 4,  Εκτιμώντας:  ότι για να υλοποιηθεί το πρόγραμμα χορήγησης των τροφίμων αυτών στους απόρους, το οποίο θα χρηματοδοτηθεί από τους πόρους που είναι διαθέσιμοι κατά το έτος προϋπολογισμού 1993, η Επιτροπή πρέπει να εγκρίνει ένα πρόγραμμα- ότι το πρόγραμμα αυτό πρέπει να  αναφέρει, ιδιαίτερα, την ποσότητα των προϊόντων ανά τύπο τα οποία πρέπει να αφαιρεθούν από τα αποθέματα της παρεμβάσεως για να διανεμηθούν σε κάθε κράτος μέλος και τους πόρους, που είναι διαθέσιμοι για την εφαρμογή του προγράμματος αυτού σε κάθε κράτος  μέλος- ότι το πρόγραμμα αυτό πρέπει επίσης να αναφέρει το επίπεδο των πιστώσεων που θα επιφυλαχθούν για να καλύψουν τις ενδοκοινοτικές δαπάνες μεταφοράς των προϊόντων παρεμβάσεως, όπως αναφέρεται στο άρθρο 7 του κανονισμού (ΕΟΚ) αριθ. 3149/92-  ότι για το πρόγραμμα του 1993, με εξαίρεση τη Γερμανία, όλα τα κράτη μέλη έχουν δώσει τις πληροφορίες που ζητήθηκαν σύμφωνα με τις διατάξεις του άρθρου 1 του κανονισμού (ΕΟΚ) αριθ. 3149/92-  ότι, για να διευκολυνθεί η ευόδωση του σχεδίου αυτού, θα πρέπει να προσδιορισθεί η ισοτιμία που θα χρησιμοποιηθεί για τη μετατροπή των Ecu σε εθνικό νόμισμα, ώστε να αντικατοπτρίζεται η οικονομική πραγματικότητα-  ότι για να διευκολυνθεί η άριστη χρησιμοποίηση των πιστώσεων του προϋπολογισμού, πρέπει να ληφθεί υπόψη ο βαθμός στον οποίο τα διάφορα κράτη μέλη χρησιμοποίησαν τους πόρους, που τους χορηγήθηκαν το 1990, 1991 και το 1992, μεριμνώντας εντούτοις ώστε αυτό  να μην προδικάζει ενδεχόμενες μεταγενέστερες χορηγήσεις σχετικές με το 1993-  ότι, σύμφωνα με τις διατάξεις του άρθρου 2 παράγραφος 2 του κανονισμού (ΕΟΚ) αριθ. 3149/92, κατά τη διατύπωση του προγράμματος αυτού η Επιτροπή συμβουλεύθηκε μεγάλους οργανισμούς, που ασχολούνται με τα προβλήματα των απόρων της Κοινότητας-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πρόγραμμα που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 3149/92 εγκρίνεται για το 1993, όπως αναφέρεται στα ακόλουθα άρθρα.  Άρθρο 2  Λαμβάνοντας υπόψη το ανώτατο όριο των 2 422 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Βέλγιο:  - 3 000 τόνοι μαλακού σίτου,  - 300 τόνοι γάλακτος σε σκόνη,  - 200 τόνοι βουτύρου,  - 600 τόνοι βοείου κρέατος.  Άρθρο 3  Λαμβάνοντας υπόψη το ανώτατο όριο των 2 000 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στη Δανία:  - 50 τόνοι βουτύρου,  - 250 τόνοι βοείου κρέατος.  Άρθρο 4  Λαμβάνοντας υπόψη το ανώτατο όριο των 12 000 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ελλάδα:  - 4 000 τόνοι βοείου κρέατος.  Άρθρο 5  Λαμβάνοντας υπόψη το ανώτατο όριο των 35 400 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ισπανία:  - 5 000 τόνοι ρυζιού  - 26 000 τόνοι σκληρού σίτου,  - 5 000 τόνοι βουτύρου,  - 7 000 τόνοι βοείου κρέατος,  - 2 000 τόνοι ελαιολάδου.  Άρθρο 6  Λαμβάνοντας υπόψη το ανώτατο όριο των 28 560 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στη Γαλλία:  - 4 000 τόνοι μαλακού σίτου,  - 7 500 τόνοι σκληρού σίτου,  - 3 500 τόνοι βουτύρου,  - 5 000 τόνοι βοείου κρέατος.  - 2 500 τόνοι ρυζιού,  - 3 500 τόνοι γάλακτος σε σκόνη.  Άρθρο 7  Λαμβάνοντας υπόψη το ανώτατο όριο των 4 600 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ιρλανδία:  - 25 τόνοι βουτύρου,  - 1 750 τόνοι βοείου κρέατος.  Άρθρο 8  Λαμβάνοντας υπόψη το ανώτατο όριο των 24 500 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ιταλία:  - 3 000 τόνοι μαλακού σίτου,  - 8 000 τόνοι σκληρού σίτου,  - 2 000 τόνοι ρυζιού,  - 3 000 τόνοι βουτύρου,  - 7 000 τόνοι βοείου κρέατος,  - 2 000 τόνοι ελαιολάδου,  - 500 τόνοι τυριού.  Άρθρο 9  Λαμβάνοντας υπόψη το ανώτατο όριο των 78 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Λουξεμβούργο:  - 30 τόνοι μαλακού σίτου,  - 25 τόνοι γάλακτος σε σκόνη,  - 15 τόνοι βουτύρου,  - 15 τόνοι βοείου κρέατος.  Άρθρο 10  Λαμβάνοντας υπόψη το ανώτατο όριο των 3 000 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στις Κάτω Χώρες:  - 150 τόνοι βουτύρου,  - 600 τόνοι βοείου κρέατος.  Άρθρο 11  Λαμβάνοντας υπόψη το ανώτατο όριο των 10 440 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Πορτογαλία:  - 1 500 τόνοι μαλακού σίτου,  - 1 700 τόνοι σκληρού σίτου,  - 1 000 τόνοι ρυζιού,  - 1 200 τόνοι βουτύρου,  - 2 500 τόνοι βοείου κρέατος,  - 700 τόνοι ελαιολάδου,  - 600 τόνοι γάλακτος σε σκόνη.  Άρθρο 12  Λαμβάνοντας υπόψη το ανώτατο όριο των 25 000 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Ηνωμένο Βασίλειο:  - 3 750 τόνοι βουτύρου,  - 3 000 τόνοι βοείου κρέατος.  Άρθρο 13  2 000 000 Ecu επιφυλάσσονται για να καλύψουν τις ενδοκοινοτικές δαπάνες μεταφοράς που αναφέρονται στο άρθρο 2 παράγραφος 3 του κανονισμού (ΕΟΚ) αριθ. 3149/92.  Άρθρο 14  Όλα τα ποσά σε Ecu πρέπει να μετατραπούν σε εθνικά νομίσματα με τις ισοτιμίες, που εφαρμόζονται την 1η Οκτωβρίου 1992 και δημοσιεύονται στην Επίσημη Εφημερίδα των Ευρωπαϊκών Κοινοτήτων, σειρά C της 2ας Οκτωβρίου 1992.  Άρθρο 15  Η παρούσα απόφαση απευθύνεται στα κράτη μέλη. Βρυξέλλες, 17 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 352 της 15. 12. 1987, σ. 1. (2) ΕΕ αριθ. L 313 της 30. 10. 1992, σ. 50. (3) ΕΕ αριθ. L 164 της 24. 6. 1985, σ. 1. (4) ΕΕ αριθ. L 201 της 31. 7. 1990, σ. 9.